NINE วิ่งต่อ 2% หลังดึง “เจมาร์ท” เข้าถือหุ้นเกือบ 7% ต่อยอดธุรกิจ
NINE วิ่งต่อ 2% หลังดึง JMART เข้ามาถือหุ้นจำนวน 25 ล้านหุ้น สัดส่วน 6.8390% ต่อยอดธุรกิจในอนาคต
NINE วิ่งต่อ 2% หลังดึง JMART เข้ามาถือหุ้นจำนวน 25 ล้านหุ้น สัดส่วน 6.8390% ต่อยอดธุรกิจในอนาคต
3 พ.ค. 2565

ผู้สื่อข่าวรายงานว่าวันนี้ (3 พ.ค. 2565) ราคาหุ้น บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE ณ เวลา 11:08 น. อยู่ที่ระดับ 9.95 บาท บวกไป 0.20 บาท หรือขึ้นไป 2.05% โดยทำจุดสูงสุดที่ 10.80 บาท และทำจุดต่ำสุด 9.80 บาท ด้วยมูลค่าการซื้อขาย 9.71 ล้านบาท

สืบเนื่องจากราคาหุ้น NINE ปรับตัวขึ้นเป็นการตอบรับหลังจากบริษัท เจ มาร์ท จำกัด (มหาชน) หรือ JMART แจ้งในแบบรายงานการได้มาหรือจำหน่ายหลักทรัพย์ของกิจการหรือแบบ 246-2 ต่อสำนักงาน ก.ล.ต. ว่าเมื่อวันที่ 27 เม.ย. 2565 บริษัทได้เข้าซื้อหุ้น NINE ในจำนวน 25 ล้านหุ้น หรือ 6.8390% ซึ่งเป็นการซื้อขายกันโดยตรงผ่านบล.เอเซีย พลัส
ทั้งนี้ภายหลังการได้มาหุ้น NINE ดังกล่าว ทำให้  JMART เข้ามาถือหุ้นในจำนวน 25 ล้านหุ้นหรือ 6.8390% ซึ่งจากก่อนหน้านี้ไม่ได้ถือหุ้นเลย
ขณะเดียวกันนายวิโรจน์ ตั้งเจตนาพร ผู้ถือหุ้นใหญ่อันดับ 4 ของ NINE ได้แจ้งในแบบ 246-2 ถึงการจำหน่ายหุ้น NINE โดยได้ขายหุ้นเมื่อวันที่ 27 เม.ย. 2565 ในจำนวน 19.55 ล้านหุ้นหรือ 5.3481% โดยเป็นการขายในตลาดหลักทรัพย์ผ่านบล.ทิสโก้ เป็นการขายหุ้นทั้งหมดที่ถืออยู่ ดังนั้นภายหลังการขายหุ้นดังกล่าว นายวิโรจน์จะไม่มีหุ้น NINE